Diari Oficial de la Generalitat Valenciana


Sumari del DOGV 4194, del 20-02-2002 (2002/1153)

Notificació al senyor José E. Greses Bauset. Expedient número 46-1G-144/97 (VIVI-040500/151).
---------------------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1153


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor José E. Greses Bauset. Expedient número 46-1G-144/97 (VIVI-040500/151). [2002/F1153]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor José E. Greses Bauset, carrer d'Almàssera, 14-11a (46372 Alboraya) la resolució del recurs d'alçada amb el número de referència interna R-177/2001.
  
Resolució
  
Examinat el recurs d'alçada formulat pel senyor Salvador Martínez Marco en representació de Construcciones Montequerol, SL, contra la resolució del Servei Territorial d'Arquitectura i Habitatge de València en l'expedient de construcció número 46-1G-144/97 (VIVI-040500/151).
  
Antecedents de fet
  
Primer. El senyor José Greses Bauset, propietari de l'habitatge de protecció oficial situat a Alboraya, carrer d'Almàssera, número 14-11a, va presentar un escrit de denúncia contra Construcciones Montequerol, SL, davant del Servei Territorial d'Arquitectura i Habitatge de València, per deficiències constructives en el mencionat immoble, i s'envià un perit del dit organisme, que va emetre el corresponent informe pericial, i s'acordà la incoació d'expedient sancionador amb trasllat del corresponent plec de càrrecs.
  
Segon. L'instructor de l'expedient sancionador va dictar la proposta de resolució en què entenent provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una multa de 700.000 pessetes, així com l'ordre de reparació de les deficiències constructives, consistent en «Reparació i acabament del despreniment de façana, de forma semblant al conjunt.»
  
Tercer. El cap del Servei Territorial d'Arquitectura i Habitatge va dictar la resolució en què, mantenint els fonaments de dret de la proposta, va acordar la imposició d'una sanció de 700.000 pessetes, així com l'ordre de realització de les obres esmentades.
  
Quart. Contra la dita resolució, interposa recurs d'alçada el senyor Salvador Martínez Marco, en representació de Construcciones Montequerol, SL, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
Primer. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
Segon. El que disposen els articles 107, 110, 114, 115, i 117, de la LRJAP i PAC, quant a l'admissió i tramitació del recurs d'alçada.
  
Tercer. Presenta al·legacions la mercantil recurrent en què manifesta que abans que se li notificara la resolució ja havia portat a terme la realització de les obres ordenades.
  
Les dites al·legacions efectuades en l'escrit d'interposició d'aquest recurs d'alçada, es van traslladar al denunciant en el tràmit d'audiència i vista, perquè en el termini de 15 dies manifestara el que al seu dret convinguera, sense que haja comunicat res respecte d'això. Per la qual cosa, d'acord amb el principi in dubio pro reo, en ser un procediment sancionador a què li són d'aplicació els principis del dret penal, procedeix estimar el recurs entenent que la mercantil denunciada ha procedit a la reparació i acabament del despreniment de façana, amb revocació de la resolució recorreguda.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Estimar el recurs d'alçada formulat pel senyor Salvador Martínez Marco en representació de Construcciones Montequerol, SL, contra la Resolució del Servei Territorial d'Arquitectura i Habitatge de València de data 19 d'abril de 2001, que queda revocada.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.
  
València, 14 de setembre de 2001.- El director general d'Arquitectura i Habitatge: José María García Zarco.
  
Conselleria d'Obres Públiques,
  
Urbanisme i Transports